kardosdrur/scandi-wiki huggingface dataset:
Det Danske Internationale Logistik Center

Det Danske Internationale Logistik Center – DANILOG – var trods navnet et af hærens regimenter med alle de funktioner, der traditionelt hører til og havde garnison på Vordingborg Kaserne i perioden 2001 til 2014. DANILOG havde til opgave at levere operativ logistik-støtte til udsendte enheder og uddanne enheder til hærens krigsstyrke. Ud over dette uddannede DANILOG også værnepligtige. Dette foregik i rammen af 2. Trænbataljon. DANILOG uddannede omtrent 500 værnepligtige årligt.

Oprettelse 
Som følge af forsvarsforliget 2000-2004, blev DANILOG oprettet den 1. marts 2001 med en parade i Vordingborg, hvor Danske Livregiments fane blev afleveret til Gadehussarregimentet og FN-Afdelingens fane blev ført til DANILOG.

Nedlæggelse 
Den 3. marts 2014 blev DANILOG nedlagt som følge af forsvarsforliget 2013-2017. De forskellige bataljoner blev til en bataljon og er organisatorisk en del af Trænregimentet, der har hovedkvarter på Aalborg Kaserne. Arbejdet med at uddanne værnepligtige på Vordingborg Kaserner er stadig eksisterende, men under Trænregimentets 4. Nationale Støttebataljon.

Referencer 

Internationale Logistik Center
Årsballe

Årsballe, eller Aarsballe er en lille by beliggende på Bornholm. Byen ligger nordvest for Almindingen på ruten mellem Aakirkeby og Klemensker, og gennemskæres ligeledes af vejen fra Rønne til Østerlars og Gudhjem.

Årsballe har i dag mest karakter af en soveby, indeholdende en maskinforhandler, et byggefirma, en tv-forretning og en vognmand (lastbiler) som eneste synlige erhverv inden for bygrænsen. Byen består af ca. 50 huse og kendes på afstand for sine to tv-master placeret lidt uden for byen. DR's mast er den nærmeste, 150 meter høj, mens TV 2's ligger nogle kilometer fra byen, og er 315,5 meter høj.

I dag er der to samlingssteder i byen, det ene er Luthersk Missions missionshus, det andet er Aarsballe Boldklubs stadion, hvor der udover sportslige aktiviteter hvert år afholdes et velbesøgt loppemarked.

Tidligere var byen præget af et aktivt erhvervsliv, men i takt med at folk fik andre muligheder for service og indkøb, lukkede Aarsballe Brugs, taxivognmand, købmand, kul- og foderstofsalg, kølehus, posthus, sparekasse og savværk, ligesom flere andre næringsdrivende måtte dreje nøglen om eller flytte.

Lige uden for Årsballe ligger Restaurant Bolsterbjerg, hvor der tidligere var forlystelseshave med karruseller mm., samt botanisk have.

Tragedien i 1992 
I 1992 fandt en tragisk ulykke sted en lille kilometer udenfor Årsballe, som efterfølgende medførte en national ændring af regler for placering af lastbilers kofangere samt en ændring af reglerne for værnepligtiges hviletider under øvelse. En militær lastbil med ca 20 mand fortsatte lige ud, da vejen drejede til højre. Her ramte den en Fiat 127, der kom kørende i modsatte bane. På grund af lastbilens højt placerede kofangere skar den personbilen over i vindueshøjde, inden den kørte over bilen og ud på en mark, hvor den væltede. 3 gymnasieelever og en værnepligtig omkom. Efterforskningen viste at lastbilføreren angiveligt havde sovet et kort øjeblik. 

Lokaliteter på Bornholm
Knivskjellodden

Knivskjellodden (eller Knivskjelodden) er en landtunge på den norske ø Magerøya. Knivskjellodden (knivskjell betyder knivmusling og beskriver halvøens form). Den ligger nogle kilometer vest for Nordkap og med en beliggenhed på 71° 11' 8" nordlig bredde også lidt nordligere, hvad der gør Knivskjellodden til Europas nordligste punkt, hvis man medregner småøer ved kysten. Kinnarodden er det nordligste punkt på det europæiske fastland. Vandreturen til Knivskjellodden er ca. 4 km, og er ikke tydeligt markeret (slidte markeringer). Turen går over snefelter, ned/op ad en brat skrænt, over klipper, inden man når varden og skabet, hvor der ligger en turbog.

Norges geografi
Halvøer i Norge
Nordkap
F.C. København sæson 2006-07

F.C. Københavns sæson 2006/2007 er klubbens 15. sæson i Superligaen. Sæsonen vil blive husket som den sæson klubben kvalificerede sig til gruppespillet i Champions League for første gang.

Truppen

Nuværende førsteholdstrup

Transfer

Udlejet 

 til HamKam, Norge

Danske turneringer

Superligaen

Kampe

Stillingen

Pokalturneringen

Liga Cup 

Brøndby IF mod Viborg FF blev 1-1.
Brøndby IF vinder (2-1), FC København bliver nr. 2 (2-2) og Viborg FF nr. 3 (2-3).

Internationale turneringer

Royal League

Gruppe 2 

Kampe

Stillingen

Grøn kvalificerer sig til kvartfinalen i Royal League

Champions League

Kvalifikationen

Pulje F 
Kampe

Slutstilling Pulje F

Grøn kvalificerer sig til 2. runde i UEFA Champions League
Blå kvalificerer sig til 3. runde i UEFA Cup

Titler

Andet

Topscorerlisten

Spillerhæder 

2006-07
Fodboldsæson 2006-07
Ærlighed

Ærlighed er en personlig egenskab. En ærlig person er en person med en stærk tilbøjelighed til at fortælle sandheden. Ærlighed indebærer en mangel på bedrag. En erklæring kan være helt korrekt, og stadig være uærlig, hvis hensigten er at bedrage.

Ærlighed betragtes af mange som en moralsk eftertragtet egenskab, en dyd, og har stærke positive konnotationer i de fleste situationer. En vigtigste årsag til dette kan være, at ærlighed forenkler kommunikation, dvs. at man typisk stoler på ærlige udtalelser, ikke nødvendigvis fordi de er sande, men fordi man opfatter dem som som generelle sandheder. Derudover hjælper ærlighed med at skabe tillid mennesker imellem.

Omvendt kan uærlighed defineres som en adfærd, der udføres med en hensigt at narre eller snyde. Et eksempel på denne form for adfærd, er løgnen.

De fleste moralske systemer anser generelt ærlighed som værende moralsk og uærlighed som umoralsk. Der findes dog flere undtagelser, såsom hedonisme, der kun værdsætter ærlighed i det omfang, det forbedrer egen følelse af glæde, og moralsk nihilisme, som blankt benægter eksistensen af en objektiv moral. Hertil kommer, at selv i moralske systemer, der generelt foretrækker ærlighed frem for uærlighed, findes der eksempler på situationer, hvor uærlighed foretrækkes.

Eksperimenter 
Personers ærlighed kan undersøges med Fischbacher-Föllmi-Hausis terningkast-eksperiment.
I dette eksperiment bliver forsøgspersonen bedt om at kaste en terning en gang og huske antal øjne.
Herefter skal forsøgspersonen kaste terningen igen for at undersøge at der ikke er noget galt med terningen.
Til sidst skal forsøgspersonen rapporterer øjnene fra det første kast og bliver belønnet med penge afhængig af øjnenes antal, i det oprindelige forsøg 1 schweitzerfrank for et øjne, 2 for 2, osv., dog nul schweitzerfrank for seks øjne.
Hvis personerne i eksperimentet er ærlige så skal der være en jævn fordeling blandt terningekastenes øjne.
I det oprindelige studie udført blandt studerende i Zürich ses der en klar statistisk afvigelse, som kan fortolkes som uærlighed,
således at 35% vælger at rapportere 5 øjne og får det højeste pengemæssige belønning, mens kun 6.4% vælger 6 øjne og får nul udbetalt.

Terningekast-eksperimentet har været udført på tværs af lande med studerende og sammenholdt med et lands regelbrudsindeks der bygger på mål for politisk svindel, skatteunddragelse og korruption.
Her viser det sig at for alle lande gælder det at et lands personer samlet set rapporterer øjne der giver højere belønning end hvad statistisk burde være forventet.
Tendensen til rapporteringen af øjne med højere belønning er dog særligt udtalt for lande med høj regelbrudsindeks.
Blandt lande med lav uærlighed efter eksperimentets mål er Storbrittanien, Litauen, Sverige og Tyskland, mens lande med højere uærlighed er Tanzania, Marokko og Kina.

Traditionelle økonomiske modeller har antaget at en "rationel" person ikke vil være ærlig hvis personen kan tjene på uærlighed og at det ikke bliver opdaget.
Men mange studier inden for økonomi, psykologi og sociologi viser at personer er mere ærlige end skulle forventes ifølge de traditionelle modeller.

Henvisninger

Se også 

Etik
Michael Adams

Michael Adams (født 17. oktober 1971 i Cornwall) er en engelsk skakstormester. Han vandt det britiske mesterskab i 1989, bare 17 år gammel og på FIDEs ratingliste fra juni 2006 er han nummer 8 i verden med en Elo-rating på 2732. Dermed topper han den britiske liste. Adams spiller pt. (2015) i den nordsjællandske klub, Philidor, og er dermed den højest ratede spiller under Dansk Skak Union samt den eneste spiller over 2700 Elo-rating under Dansk Skak Union.

Eksterne henvisninger 

Skakstormestre fra Storbritannien
Aleksandr Grisjtjuk

Aleksandr Igorevitj Grisjtjuk (russisk: Александр Игоревич Грищук, født 31. oktober 1983) er en russisk skakstormester. Han havde pr. 1. januar 2006 en Elo-rating på 2717, hvilket placerede ham på en 12. plads blandt verdens bedste.

Han er gift med den Ukrainske stormester Natalija Zjukova.

Han har deltaget i 5 Candidates' Tourneringer: in 2007, 2011 (hvor han nåede finalen), 2013, 2018 and 2020. 

Han har vundet verdensmesterskabet i lynskak tre gange; I 2006 i Rishon Lezion, Israel, i  2012 i Nur-Sultan (dengang Astana), Kasakhstan og seneste i 2015 i Berlin.

Skakstormestre fra Rusland
Tauentzienstrasse

Tauentzienstraße er en kendt forretningsgade i bydelene Charlottenburg og Schöneberg i Berlin. Den er en del af den såkaldte Generalzug, en bred boulevard med midterstribe, hvor der oprindelige kørte en sporvej. Gaden blev anlagt i kejsertiden efter forbillede af Paris' boulevarder og krydser hele det sydvestlige Berlin.

Gaden er opkaldt efter den preussiske general Friedrich Bogislav von Tauentzien (1760-1824) og er den mest besøgte handelsgade i Berlin. Bl.a. befinder Kaufhaus des Westens sig i gaden.

Gader i Berlin
Ferdinand Cheval

Ferdinand Cheval (19. april 1836 – 19. august 1924) var et postbud i Frankrig, som brugte 33 år af sit liv på at bygge et slot – Palais idéal. Slottet ligger syd for Lyon i den lille by Hauterives og besøges årligt af over 100.000 turister.

Ferdinand Cheval snublede en dag i 1879 over en kalksten, som han tog med sig og lod blive grundstenen i det usædvanlige livsværk. Besat af ønsket om at bygge et slot efter sit eget hoved, samlede han hver eneste egnede kalksten på sin 32 km lange postrute. Stenene lagde han i bunker langs ruten, for at hente dem hjem på sin trillebør efter fyraften.

Efterhånden som det enestående bygningsværk begyndte at tage form med et kaotisk virvar af stilretninger, rystede de lokale beboere på hovedet hans vanvid. Selv om Cheval blev pensioneret som postbud i 1896, fortsatte han med at bygge på sit slot indtil 1912.

I 1969 blev slottet fredet som et "unikt eksempel på naivistisk arkitektur".

Se også 

Personer fra Frankrig
Bakken (flertydig)

Bakken kan have flere betydninger:

 Stednavne
 Dyrehavsbakken – forlystelsessted beliggende i den sydlige del af Jægersborg Dyrehave.
 Bakken (Astrup Sogn) – en bebyggelse i Astrup Sogn, Mariagerfjord Kommune
 Bakken (Serritslev Sogn) – en bebyggelse i Serritslev Sogn, Brønderslev Kommune
 Bakken (Tornby Sogn) – en bebyggelse i Tornby Sogn, Hjørring Kommune
 Andet
 Bakken (dokumentarfilm) - en dansk dokumentarfilm fra 1967
 Bak – forenden på et skib.

Se også 
 Bakke
Daze

Daze er en dansk eurodance-gruppe der består af sangerinden Trine Bix (født Trine Holck Pedersen) og producerne Jesper Tønnov Rasmussen og Lucas Sieber. De fik deres gennembrud i 1997–98 med singlerne "Superhero" og "Tamagotchi" (senere genudgivet som "Together Forever (The Cyber Pet Song)") fra debutalbummet Super Heroes (1997). Albummet var bl.a. produceret af den danske producer-duo Johnny Jam & Delgado, der ligeledes stod bag Aqua's succesalbum Aquarium (1997). Super Heroes solgte over 300.000 eksemplarer på verdensplan, heriblandt 90.000 i Danmark. Albummet modtog prisen som Årets danske dance-udgivelse ved Dansk Grammy.

Daze udgav deres andet album, They Came to Rule i 2000. På albummet nedtonede Daze dance-lyden til fordel for midttempo-sange med inspiration fra poprock, disko og salsa. Albummet var bl.a. produceret af Greg Walsh, der tidligere havde arbejdet med Tina Turner. They Came to Rule blev ikke en lige så stor succes som debutalbummet, og solgte 25.000 eksemplarer.

I 2012 gjorde Daze comeback med singlen "Fool Me". I 2013 deltog de i Dansk Melodi Grand Prix med sangen "We Own the Universe", der var skrevet af Thomas G:son og Peter Boström.

Daze startede oprindeligt som gruppen Systematixx og udgav tre singler i perioden 1994–96 under dette navn.

Diskografi

Album 
 Super Heroes (1997)
 They Came to Rule (1999)

Singler 
 "Superhero" (1997)
 "Toy Boy" (1997)
 "Tamagotchi" (1997)
 "In the Middle of the Night" (1997)
 "Together Forever (The Cyber Pet Song)" (1998)
 "Feliz Navidad" (1998)
 "15 Minutes of Fame" (1999)
 "2nd Chance" (2000)
 "Fool Me" (2012)
 "We Own the Universe" (2013)

Kilder

Eksterne henvisninger 
 
 Daze på Bubblegum Dancer 

Dancegrupper fra Danmark
Deltagere ved Dansk Melodi Grand Prix 2013
Musikgrupper fra 1997
IMFUFA

Institut for studierne af Matematik og Fysik samt deres funktioner i Undervisning, Forskning og Anvendelser (i daglig tale forkortet IMFUFA) eksisterede på Roskilde Universitet i perioden 1978-2006. Mellem 2007-2015 var det en del af Institut for Natur, Systemer og Modeller sammen med kemi og biologiske fag. Fra 2016 er det en del af Institut for Naturvidenskab og Miljø.

IMFUFA dækker også over en anskuelsesform på Matematik og Fysik, hvor disse fag betragtes i deres fulde helhed, herunder deres funktioner i undervisning, forskning og anvendelser samt de indbyrdes relationer der er mellem disse funktioner.

Roskilde Universitet
Matematikuddannelser i Danmark
Death Cab for Cutie

Death Cab for Cutie er et band fra Bellingham, Washington i USA. De blev dannet i 1997. Bandets navn stammer fra en satirisk sang af samme navn spillet af Bonzo Dog Doo-Dah på deres album Gorilla fra 1967 og i Beatles-filmen Magical Mystery Tour. De har til dato udgivet 11 albums: You Can Play These Songs With Chords (1997,1999), Something about airplanes (1998), We have the facts and we're voting yes (2000), The photo album (2001), Transatlanticism (2003) og plans (2005), Narrow stairs (2008), Codes and Keys (2011), Kintsugi (2015), Thank You for Today (2018) og Asphalt Meadows i 2022. 

Efter at have fået et hit i undergrunden med kassettebåndet 'You Can Play These Songs' Chords' besluttede Gibbard at han ville udvide Death Cab For Cutie til et rigtigt band. Tre nye medlemmer blev rekrutteret. og i 1998 udkom debutalbummet 'Something About Airplanes', der blev mødt med åbne arme af indie-folket.

Album nummer to, 'We Have the Facts and We're Voting Yes' fulgte i 2000, men man skulle to udgivelser længere frem, før der for alvor kom hul igennem til verden. Året var 2004 og albumtitlen var 'Transatlanticism', der, som altid med Death Cab For Cutie, bød på skramlet og alternativ rock/pop med masser af underspillet følsomhed til både melankolske sjæle og til klyngen af håbløse romantikere med hjerterne ude på tøjet.

Efter denne mindeværdige udgivelse fik gigantiske Atlantic øje på gruppen og skrev efterfølgende kontrakt. Resultatet blev den storsælgende 'Plans', der udkom i 2005. På dette album var lyden mere renskuret end tidligere, selvom der dog stadig var skævheder nok tilbage i gruppen til at holde de kommercielle radiostationer lidt på afstand.

Referencer 
 Death Cab For Cutie på DRs musikleksikon

Har nu lavet sangen 'meet me on the equinox' til 'twilight saga New Moon'

Fra DR's Musikleksikon
Musikgrupper fra USA
Indierockgrupper fra USA
Har spillet på Roskilde Festival
Snejbjerg Kirke

Snejbjerg Kirke ligger i Herning Kommune.

Som mange af egnens kirker er Snejbjerg Kirke en gammel bygning. Dens ældste dele finder man således i kor og kirkeskib. Begge er opført i romansk byggestil – sandsynligvis engang omkring år 1200 – i smukt tilhugne og mange steder store kvadersten. Oprindeligt har kirkeskibet været kortere, men et nøjere eftersyn afslører, at det (i den romanske periode?) er blevet forlænget mod vest, og dermed har fået sin nuværende karakter af storhed. Senere slægtled byggede videre på kirken, så den på et tidspunkt har imponeret med tårn i vest, våbenhuse i skibets nord- og sydside og sakristi (opbevaringsrum) på nordside af kor.

Til skiftende tider og under skiftende ejere har kirken siden gennemgået mange ændringer i form af nedrivninger og ombygninger. Således blev det sydlige våbenhus nedbrudt i 1700-tallet, og sakristiet forsvandt omkring år 1818 efter i en periode at have fungeret som gravkapel for tidligere ejere af kirken. I dag fremstår Snejbjerg kirke med stærkt ombygget sengotisk tårn og et enligt sengotisk våbenhus i nord. Men ude og inde fortæller detaljer en århundreder lang og delvis ukendt historie om tider og mennesker.

Snejbjerg Kirke fik i 2006 foræret et klokkespil af Vera og Hans Ditlev Poulsen. Klokkespillet kan høres på hverdage kl. 08.00 – 12.00 – 16.00 – 18.05 (efter aftenringningen) og 21.00 (vægtermelodien, kun i sommertiden).

Eksterne kilder og henvisninger 
 Kirkens beskrivelse hos Runeberg: Trap 3-4, p. 571 Snejbjerg Sogn
 Snejbjerg Kirke på KortTilKirken.dk

Kirker i Viborg Stift
Kirker i Ringkøbing Amt
Kirker i Herning
Grevskabet Holsteinborg

Grevskabet Holsteinborg er oprettet den 1. januar 1708 for Ulrich Adolph von Holstein af hovedgårdene Holsteinborg, Snedinge og Fuirendal. Ulrich blev født d. 14. april i 1664 på Futterkamp, de danske Reventlowers stamgård ved Wagrien nær ved Lütjenburg i Tyskland. Han var søn af en adelig, meklenborgsk godsejer ved navn Adam Christopher von Holstein, som var dansk oberst. Ulrich døde d. 25. august i 1737 på Holsteinborg som storkansler og lensgreve. Ulrich blev d. 4. september 1700 ophøjet til lensfriherre og baron af Fuirendal, og han blev d. 1. januar 1708 også ophøjet til lensgreve.

Grevskabet ophørte ved lensafløsningen med virkning fra 1921.

Holsteinborg
Etableret i 1708
Ophørt i 1921
Slægten Holstein-Holsteinborg
Sygdommen til Døden

Sygdommen til Døden er en bog skrevet af den danske filosof og teolog Søren Kierkegaard og udgivet i 1849 under pseudonymet Anti-Climacus. Den handler om Kierkegaards begreb om eksistentiel fortvivlelse, som han sætter lig med det kristne begreb om synd.

Ifølge Kierkegaard er en person "fortvivlet", hvis han ikke tilslutter sig Gud. På denne måde mister han sit selv. Kierkegaard definerer det menneskelige selv i bogens berømte åbningsafsnit, der af nogle betragtes som en parodi på G.W.F. Hegels og de øvrige tyske idealisters snørklede skrivestil:

"Mennesket er Aand. Men hvad er Aand? Aand er Selvet. Men hvad er Selvet? Selvet er et Forhold, der forholder sig til sig selv, eller er det i Forholdet, at Forholdet forholder sig til sig selv; Selvet er ikke Forholdet, men at Forholdet forholder sig til sig selv. Mennesket er en Synthese af Uendelighed og Endelighed, af det Timelige og det Evige, af Frihed og Nødvendighed, kort en Synthese. En Synthese er et Forhold mellem To. Saaledes betragtet er Mennesket endnu intet Selv."

Det menneskelige selv er en syntese mellem det begrænsede og det ubegrænsede, det mulige og det faktiske og kan identificeres med den dialektiske, balancerende akt mellem disse modstridende led, relationen. At ikke være fortvivlet er at have forsonet det begrænsede med det ubegrænsede, at eksistere i bevidsthed om ens eget selv og om Gud. Specielt definerer Kierkegaard det modsatte af fortvivlelse som tro, hvilket han beskriver ved det følgende: "i at forholde sig til sig selv og i at ville være sig selv grunder Selvet gjennemsigtigt i den Magt, som satte det".

Bogen beskriver et antal måder, hvorpå mennesker vender sig fra selvet og fra Gud, og antyder et sted, at nogle mennesker er stolte af deres fortvivlelse og lader den stå som et eksempel på Guds fejlbarlighed ligesom en fejl i et manuskript som nægter at blive rettet. Denne tekst er en af hovedårsagerne til at Kierkegaard defineres som en eksistentialist, da han illustrerer måder hvorpå ens subjektive selvopfattelse bidrager til ens objektive identitet, som han så som et samarbejde med Gud i den kreative proces.

Sjælens tredeling 

Kierkegaard skrev i Sygdommen til Døden, at sjælen kan deles i tre: kælderen, stuen og første sal.

"Dersom man vilde tænke sig et Huus, bestaaende af Kjælder, Stue og første Sal, saaledes beboet, eller saaledes indrettet, at der var eller det var beregnet paa en Stands-Forskjel mellem Beboerne i hver Etage – og dersom man vilde sammenligne det at være Menneske med et saadant Huus: saa er desto være dette Sørgelige og Latterlige de fleste Menneskers Tilfælde, at de i deres eget Huus foretrække at boe i Kjælderen. Ethvert Menneske er den sjelelig-legemlige Synthese anlagt til at være Aand, dette er Bygningen; men han foretrækker at boe i Kjælderen, det er, i det Sandseliges Bestemmelser. Og han foretrækker ikke blot at boe i Kjælderen, nei, han elsker det i den Grad, at han bliver forbittret, naar Nogen vil foreslaae ham at indtage Belle-Etagen, som staaer ledig til hans Disposition – thi det er jo i hans eget Huus han boer".

Kilder 

Litteratur i 1849
Søren Kierkegaards skrifter
Critérium du Dauphiné

Critérium du Dauphiné er et fransk etape-cykelløb der køres hvert år i den første halvdel af juni. Løbet, der blev kørt første gang i 1947, køres i den franske Dauphiné-region og organiseres af ASO, organisationen bag Tour de France. Løbet blev tidligere arrangeret af avisen Le Dauphiné Libéré og bar dengang avisens navn: Dauphiné Libéré. Da løbet køres umiddelbart før Tour de France bruges det af mange cykelryttere som en opvarmning og test dertil.

Dauphiné-regionen er meget bjergrig og derfor har mange af Critérium du Dauphiné's vindere gennem tiderne været ryttere der er stærke i bjergene. To af de mest kendte bjerge i Dauphiné-regionen er Mont Ventoux og Col du Galibier, bjerge der ofte også er med i Tour de France.

Vindere

Eksterne henvisninger 

 Officielt websted

 
Etableret i 1947
Gammelpot

Gammelpot (hollandsk: Douwe Dabbert) er en eventyr-tegneserie skrevet af Thom Roep, tegnet af Piet Wijn og oversat til dansk af Edith Månsson. I Danmark er tegneserien blevet udgivet af Williams Forlag, Interpresse og Carlsen. I 2015 begyndte forlaget Cobolt at udgive alle historierne med Gammelpot i en ny luksusudgave.

Serien omhandler Gammelpot, som er en lille, tyk mand med hvidt skæg. Med sig har han altid sin magiske vadsæk, hvis indhold bestemmes af, hvad han har brug for.

Albumserien 
Titlerne i 1. udgave starter med "Gammelpot og ..."

 Den forkælede prinsesse
 Hemmeligheden om den skjulte dal
 Den lumske læge
 Porten til Østen
 Tågesømonstret
 Skakten til Nordpolen
 Broen til Vesten
 Vejen til Syden
 Festen på Falkensteen
 Smuglerborgen
 Knipse-Pif
 Drilledyret
 Peberheksene
 Røverne fra Dalby
 Den troløse tjener
 Den store Bombasto (hollandsk nr. 17)
 Det vrisne maleri (hollandsk nr. 16)
 Skabet med de tusind døre
 Isskibet
 Den sorte kimono
 Den maskerede høvding
 Den talende bjørn
 Den forheksede tepotte

Eksterne henvisninger 
 Piet Wijn på minetegneserier.no
 Gammelpot på ComicWiki
 Gammelpot på bibliotek.dk
 Douwe Dabbert på comicweb.nl

Tegneserier fra Holland
Sanselighed

Sanselighed betegnes ofte som at man hengiver sig til behagelige sanseoplevelser gennem sindet. Det betegner også en form for erotik. I den traditionelle, europæiske tænkning har man set et afgørende skel mellem krop og sjæl. Sjælen, som rummede tænkning, religiøsitet, vilje og pligtfølelse, blev anset for at være en fange i kroppens urene fængsel, som var fyldt med fristelser, der kunne trække sjælen væk fra dens rette element: det guddommelige.

Ud fra den grundtanke blev sanselighed fordømt som en bevidst hengivelse til disse "kødelige" fristelser. Det var i sig selv et svaghedstegn, som behøvede retledning, men det var også et skråplan, der kunne føre sjælen bort fra troen på Gud. Det er i det lys, man skal se de gentagne påstande om heksenes sanselighed og tøjlesløse hengivelse til Djævelen.

Sanselighed betød for datidens mennesker en hengivelse til det onde, og det førte tidligt til, at den blev fordømt under navnet "nydelsessyge (luxuria). Sammen med andre såkaldte laster blev nydelsessyge regnet for én af de syv dødssynder.

Religionsfilosofi